Author: Victoria Madelin
Last saved by: Delyth Jones

Dyddiad cyhoeddi: 18 Rhagfyr 2023

Cais Rhyddid Gwybodaeth 269/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.
 
RYDYCH WEDI GOFYN Y CANLYNOL I NI...

A oes unrhyw waith seilwaith wedi’i gynllunio neu ar y gweill i leihau tagfeydd ar y rheilffordd wrth gyffyrdd cledrau o amgylch Caerdydd Heol y Frenhines (Gogledd a De) a chyffyrdd cledrau yng Nghyffordd Radur a Phenarth, wrth ymyl Depo Cynnal a Chadw Treganna.

Pa fesurau seilwaith / llwybr a fydd yn cael eu defnyddio yn yr ardaloedd hyn i ddarparu ar gyfer y gwelliannau arfaethedig i wasanaethau gyda’r rhaglen trawsnewid Llinellau Craidd y Cymoedd a Metro De Cymru.

A oes unrhyw welliannau wedi’u cynllunio i’r 2tya presennol rhwng Radur a Chaerdydd Canolog drwy Barc Ninian i gyd-fynd ag integreiddio Tramffordd Caerdydd Canolog i Fae Caerdydd (sy’n cael ei ddatblygu).

YMATEB

Bydd unrhyw wella amlder gwasanaeth ar Reilffordd y Ddinas yn amodol ar waith datblygu a chyllid cyn y gall ddod yn ymrwymiad arfaethedig.
 Mae gan Trafnidiaeth Cymru (TrC) ddyhead i gynyddu amlder y gwasanaethau ar y rheilffordd hon, ond mae hyn yn amodol ar fuddsoddiad mewn gwelliannau seilwaith tactegol yng Ngorllewin Caerdydd (seilwaith sy’n eiddo i Network Rail ac sy’n cael ei weithredu ganddo) ac wrth ddatblygu achos busnes llwyddiannus a gwaith technegol sy’n cwmpasu’r seilwaith a’r gofynion gweithredol, y costau a’r buddion. 
Ar hyn o bryd nid oes gennym gylch gwaith i fwrw ymlaen ymhellach â’r gwaith technegol ar lefel prosiect sy’n ofynnol i fodloni proses datblygu prosiect Network Rail, na’r gwaith asesu gweithredol i alluogi cynnydd yn amlder y gwasanaeth o’r 2 drên yr awr presennol. 
Rydyn ni'n gweithio gyda phartneriaid cyflenwi ac ariannu i geisio sicrhau’r cyllid i fwrw ymlaen â’r gwaith datblygu hwn, ac achos busnes cysylltiedig ar lefel prosiect. Fodd bynnag, mae hyn o fewn cyd-destun –
(a) prinder cyfleoedd cyllido / fforddiadwyedd, a 
(b) llawer o flaenoriaethau sy’n cystadlu â’i gilydd o ran trafnidiaeth rheilffyrdd a thrafnidiaeth heb fod yn drenau ledled Cymru. 
Mae cynllun Rheilffordd Ysgafn Caerdydd Canolog i Fae Caerdydd yn cael ei ariannu a bydd yn cael ei ddarparu. Ar hyn o bryd nid oes unrhyw gysylltiad corfforol uniongyrchol rhwng gwasanaethau Rheilffordd y Ddinas a’r rheini y disgwylir iddyn nhw wasanaethu gwasanaethau Rheiffordd Caerdydd Canolog i’r Bae.     

Gobeithio y bydd yr wybodaeth hon yn ddefnyddiol i chi. 

Yn gywir,  
 
Trafnidiaeth Cymru

Hawliau Apelio
Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad. 
Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: https:/ico.org.uk/make-a-complaint/ 
Yr adran berthnasol i’w dewis fydd "Gwybodaeth Swyddogol neu Gyhoeddus".